Andreas Wellinger

| Andreas Wellinger |
| --- | --- |
 Wellinger Klingenthalissa vuonna 2017.
Henkilötiedot
Syntynyt: 28. elokuuta 1995 (ikä 29)
Uran tiedot
Laji:  mäkihyppy 
Maailmancup
Kaudet:  2012–
Voitot:  9
Palkintokorokkeella:  41
 Tietolaatikko päivitetty 15. maaliskuuta 2025 
  [ Muokkaa Wikidatassa ]   
| Mitalit> Maa:   Saksa.Miesten mäkihyppy. Olympialaiset  | Mitalit> Maa:   Saksa.Miesten mäkihyppy. Olympialaiset  | Mitalit> Maa:   Saksa.Miesten mäkihyppy. Olympialaiset  | Maa:   Saksa> Miesten mäkihyppy. |
| --- | --- | --- | --- |
|  Kultaa | Sotši 2014 | joukkuemäki |  |
|  Kultaa | Pyeongchang 2018 | normaalimäki |  |
|  Hopeaa | Pyeongchang 2018 | suurmäki |  |
|  Hopeaa | Pyeongchang 2018 | joukkuemäki |  |
| MM-kilpailut  | MM-kilpailut  | MM-kilpailut  |  |
|  Kultaa | Lahti 2017 | sekajoukkuemäki |  |
|  Kultaa | Planica 2023 | sekajoukkuemäki |  |
|  Hopeaa | Lahti 2017 | normaalimäki |  |
|  Hopeaa | Lahti 2017 | suurmäki |  |
|  Hopeaa | Planica 2023 | normaalimäki |  |
|  Hopeaa | Trondheim 2025 | normaalimäki |  |
| Lentomäen MM-kilpailut  | Lentomäen MM-kilpailut  | Lentomäen MM-kilpailut  |  |
|  Hopeaa | Kulm 2016 | joukkuekilpailu |  |
|  Hopeaa | Vikersund 2022 | joukkuekilpailu |  |
|  Hopeaa | Kulm 2024 | henkilökohtainen kilpailu |  |
|  Pronssia | Kulm 2024 | joukkuekilpailu |  |
Andreas Wellinger (s. 28. elokuuta 1995) on saksalainen mäkihyppääjä ja olympiavoittaja.
Hän sai Innsbruckin nuorten talviolympialaisissa 2012 kultaa joukkuemäessä ja sijoittui neljänneksi normaalimäen kilpailussa. Sotšin olympialaisissa 2014 hän oli mukana kultaa voittaneessa Saksan joukkueessa ja sijoittui normaalimäessä kuudenneksi. Saman vuoden lentomäen MM-kilpailuissa Harrachovissa hän sijoittui 13:nneksi. Falunin MM-kilpailuissa 2015 hän oli normaalimäessä yhdestoista. Lentomäen MM-kilpailuissa Kulmissa 2016 hän sijoittui henkilökohtaisessa kilpailussa 14:nneksi ja oli mukana Saksan hopeajoukkueessa. Lahden MM-kilpailuissa 2017 hän sai sekajoukkuemäestä kultaa ja normaalimäestä sekä suurmäestä hopeaa. Lentomäen MM-kilpailuissa 2018 Oberstdorfissa hän oli seitsemäs. Pyeongchangin olympialaisissa samana vuonna hän voitti normaalimäessä olympiakultaa sekä sai suurmäestä ja joukkuemäestä hopeaa. Vikersundin lentomäen MM-kilpailuissa 2022 Wellinger saavutti joukkuekilpailussa hopeaa ja sijoittui henkilökohtaisessa kilpailussa 14:nneksi. Planican MM-kilpailuissa 2023 hän saavutti kultaa sekajoukkuemäessä ja hopeaa normaalimäessä sekä oli suurmäessä kolmastoista. Kulmin Lentomäen MM-kilpailuissa 2024 Wellinger saavutti hopeaa henkilökohtaisessa kilpailussa ja pronssia joukkuekilpailussa. Trondheimin MM-kilpailuissa 2025 hän saavutti hopeaa normaalimäessä ja oli suurmäessä kahdeksas.
Wellinger kilpaili maailmancupissa ensimmäisen kerran Lillehammerin normaalimäessä marraskuussa 2012. Hän johti kilpailua ensimmäisen kierroksen jälkeen ja sijoittui lopulta viidenneksi. Ensimmäisen palkintosijansa Wellinger saavutti viidennessä osakilpailussaan Sotšin normaalimäessä saman vuoden joulukuussa ollen kolmas. Myöhemmin samalla kaudella hän oli Engelbergin toisessa osakilpailussa toinen. Kaudella 2013–2014 Wellinger saavutti ensimmäisen osakilpailuvoittonsa Wisłassa sekä sijoittui toiseksi Klingenthalissa ja Engelbergissä. Cupin kokonaispisteissä hän oli yhdeksäs. Kaudella 2014–2015 hän oli Klingenthalin osakilpailussa kolmas.
Kaudella 2016–2017 Wellinger voitti Willingenissä, oli Zakopanessa, Sapporossa kerran sekä Oberstdorfin lentomäessä kahdesti toinen ja Wisłassa kolmas. Pyeongchangissa hän oli suurmäessä toinen ja normaalimäessä kolmas. Oslossa hän oli toinen ja Trondheimissa kolmas. Planicassa hän oli kahdesti toinen ja maailmancupin loppupisteissä neljäs. Kaudella 2017–2018 hän voitti Nižni Tagilissa ja sijoittui Titisee-Neustadtissa ja Zakopanessa toiseksi sekä Rukalla, Innsbruckissa ja Bischofshofenissa kolmanneksi. Mäkiviikon kokonaistuloksissa hän oli toinen ja maailmancupissa kuudes. Kaudella 2018–2019 hän oli Kuusamossa toinen. Kaudella 2022–2023 hän voitti Lake Placidin ensimmäisen kilpailun ja oli toisessa kisassa toinen sekä voitti Râșnovin kilpailun. Maailmancupin kokonaiskilpailussa hän sijoittui seitsemänneksi. Kaudella 2023–2024 hän oli Rukalla kolmas sekä Lillehammerin normaali- ja suurmäessä toinen. Klingenthalissa hän oli kolmas. Mäkiviikolla hän voitti Oberstdorfissa ja oli kolmas Garmisch-Partenkirchenissä. Mäkiviikon kokonaiskilpailussa hän sijoittui toiseksi. Wislassa hän sijoittui kolmanneksi. Zakopanessa hän sijoittui toiseksi. Hän voitti Willingenin toisen kilpailun. Hän sijoittui Sapporon ensimmäisessä kilpailussa kolmanneksi. Hän sijoittui toiseksi Lahden ensimmäisessä kilpailussa. Maailmancupin kokonaiskilpailussa hän oli kolmas. Kaudella 2024–2025 hän voitti tuuliolosuhteiden vuoksi yhden kierroksen mittaisena käydyn Rukan toisen kilpailun sekä lentomäessä Vikersundin ensimmäisen kilpailun.
Continental Cupissa Wellinger on voittanut Lillehammerin suurmäen kilpailun syyskuussa 2012.